b'\n_START_ARTICLE_\nArkinis tiltas\n_START_PARAGRAPH_\nArkinis tiltas \xe2\x80\x93 vieni i\xc5\xa1 seniausiai \xc5\xbeinom\xc5\xb3 tilt\xc5\xb3 konstrukcij\xc5\xb3 tip\xc5\xb3. D\xc4\x97l savo veiksmingumo arkos da\xc5\xbenai naudojamos ir \xc5\xa1iuolaikiniuose tiltuose._NEWLINE_Seniausias \xc5\xbeinomas arkinis tiltas pastatytas Graikijoje apie 1300 m. pr. m. e.\n_START_SECTION_\nKonstrukcija\n_START_PARAGRAPH_\nRacionali apybr\xc4\x97\xc5\xbeos forma (da\xc5\xbeniausiai kvadratin\xc4\x97 parabol\xc4\x97) lemia \xc5\xa1i\xc5\xb3 konstrukcij\xc5\xb3 racional\xc5\xb3 \xc4\xafr\xc4\x85\xc5\xbe\xc5\xb3 pasiskirstym\xc4\x85. Veikian\xc4\x8dios simetrin\xc4\x97s apkrovos arkoje sukelia tik gniu\xc5\xbedym\xc4\x85. Nedidelis lenkiamasis momentas atsiranda tik d\xc4\x97l asimetrini\xc5\xb3 apkrov\xc5\xb3 poveikio. D\xc4\x97l tokios elgsenos ypatumo arkoms sunaudojama santykinai ma\xc5\xbeai plieno, nors yra perdengiami gana dideli tarpatramiai.\n_START_SECTION_\nTr\xc5\xabkumai\n_START_PARAGRAPH_\nPagrindiniu arkini\xc5\xb3 konstrukcij\xc5\xb3 tr\xc5\xabkumu galima laikyti jos formos nesuderinamum\xc4\x85 su funkcine tilto paskirtimi. Tod\xc4\x97l arkiniuose tiltuose projektuojamos papildomos horizontaliosios konstrukcijos, ant kuri\xc5\xb3 \xc4\xafrengiamas paklotas. Arkose, kaip ir r\xc4\x97min\xc4\x97se konstrukcijose, atsiranda santykinai didel\xc4\x97s sk\xc4\x97timo j\xc4\x97gos, kurioms perimti turi b\xc5\xabti projektuojami masyv\xc5\xabs pamatai.\n_START_SECTION_\nMed\xc5\xbeiagos\n_START_PARAGRAPH_\nDa\xc5\xbeniausiai naudotos ir naudojamos med\xc5\xbeiagos arkiniams tiltams yra m\xc5\xabras, betonas, kalta gele\xc5\xbeis, ketus, mediena, statybinis plienas.\n_START_SECTION_\nRy\xc5\xa1ys su kito tipo tiltais\n_START_PARAGRAPH_\nArkinio tilto konstrukcija i\xc5\xa1vystyta i\xc5\xa1 \xc5\xa1erdinio tilto konstrukcijos. Progresuojant tilt\xc5\xb3 statybai arkiniai tiltai dav\xc4\x97 pamat\xc4\x85 kit\xc5\xb3 tip\xc5\xb3 tilt\xc5\xb3 atsiradimui: santvarinis arkinis tiltas, m\xc4\x97nulio tiltas.\n_START_SECTION_\nPanaudojimas\n_START_PARAGRAPH_\nArkiniai tiltai gali b\xc5\xabti panaudoti itin pla\xc4\x8diai. Jie tinka tiek p\xc4\x97stiesiems, tiek vis\xc5\xb3 tip\xc5\xb3 autotransporto priemon\xc4\x97ms, gele\xc5\xbeinkeliams tiesti. Taip pat panaudojami kaip vandentiekio elementas.'